Diari Oficial de la Generalitat Valenciana


Sumari del DOGV 1343, del 10-07-1990 (1990/818157)

DECRET 101/1990, de 25 de juny, del Consell de la Generalitat Valenciana, pel qual s'aprova la concessió d'un oval de la Generalitat Valenciana a l'empresa pública «Aguas de Cortes, SA» per un import de 130 milions de pessetes.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/06/25/101/dof/vci/html**

### Dades del document

Número de DOGV
:   1343

Data del DOGV
:   10-07-1990

Secció del DOGV
:   DISPOSICIONS GENERALS

Número del document
:   1990/818157


Data del document
:   25-06-1990

Organisme emissor
:   Conselleria d'Economia i Hisenda

Tipus de document
:   Decret

Decret 101/1990, de 25 de juny, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'empresa pública "Aguas de Cortes, SA" per un import de 130 milions de pessetes.  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 4/1990, de 31 de maig, de Pressupostos de la Generalitat Valenciana per a l?exercici de 1990, recull en l'article tretze una consignació de crèdit fins a un límit màxim de 8.000 milions de pessetes per a la presentació d'avals de la Generalitat Valenciana.  
Basant-se en la normativa esmentada, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana, en sessió realitzada el dia 25 de juny de 1990,  
DECRETE:  
Article únic  
L'autorització al Conseller d'Economia i Hisenda perquè signe un aval de Tresoreria per un import de 776.124.368 de pessetes a l'empresa pública «aguas de Cortes, SA», destinat a garantir un préstec del mateix import amb el Banco de Crédito Local, segons les estipulacions contingudes en els annexos d'aquest decret.  
València, 25 de juny de 1990.  
EL President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA  
ANNEX I  
València, ???????????? de ?????????? de 1990.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 101/1990, de 25 de juny, del Consell de la Generalitat Valenciana, concedeix un aval per a una operació de crèdit per import de 130 milions de pessetes de principal, d'onze anys de duració, amb un de mancança, a un tipus d'interès nominal anual del 15%, a la societat «Aguas de Cortes, SA», davant l'entitat bancària Banco de Crédito Local, i en la quantia i les condicions que a continuació s'assenyalen:  
1. Aquest aval es destinarà a garantir el préstec esmentat, amb la finalitat de realitzar inversions consistents en la instal·lació d'una planta embotelladora d'aigua en el terme municipal de Cortes de Arenoso.  
2. Aquest aval garanteix el total del principal i els interessos fins a l'extinció de l'obligació principal, sense poder establir novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.  
4. La Tresoreria de la Generalitat Valenciana respondrà de les obligacions del deutor principal segons que estableix aquest aval, sense renúncia per la Generalitat Valenciana al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX II  
Contracte d'aval entre la Generalitat Valenciana, la societat «Aguas de Cortes, SA» i l'Ajuntament de Cortes de Arenoso.  
D'una banda, el Sr. Antoni Birlanga Casanova, Conseller d'Economia i Hisenda de la Generalitat Valenciana; i de l'altra, el Sr. José Mata Sánchez, President del Consell d'Administració de la societat «Aguas de Cortes, SA»  
EXPOSEN  
1. Que el Consell de la Generalitat Valenciana, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 101/1990, de 25 de juny, la concessió d'un aval a la societat «Aguas de Cortes, SA» per a una operació de préstec davant el Banco de Crédito Local, per un import de 130 milions de pessetes com a principal i a un termini d'onze anys.  
2. Que l'Ajuntament de Cortes de Arenoso té una participació majoritària en el capital social de l?empresa.  
3. Que les parts pretenen regular les seues relacions mútues derivades de la concessió de l'aval a què fa referència l'apartat 1 d'aquesta exposició, i els termes i les condicions de la garantia prestada, per al qual lliurement i voluntària convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar la societat «Aguas de Cortes, SA», en els termes establerts en el Decret 101/1990, de 25 de juny, del Consell de la Generalitat Valenciana.  
Segona  
Per la prestació de la garantia descrita en concepte d'aval, la societat «Aguas de Cortes, SA» es compromet mentre l'aval estiga en vigor a no realitzar una altra operació de crèdit sense haver-ho comunicat abans a la Conselleria d'Economia i Hisenda.  
Tercera  
L'Ajuntament de Cortes de Arenoso es compromet a mantenir la seua participació majoritària en el capital social de l'empresa mentre dure l'aval.  
Quarta  
La societat «Aguas de Cortes, SA» es compromet a trametre per semestres naturals vençuts a la Conselleria d'Economia i Hisenda el volum de les càrregues financeres, el balanç i el compte de resultats.  
Cinquena  
La societat avalada es compromet expressament a presentar justificació documental de la realització de les inversions, a facilitar la inspecció i el control que exercirà la Conselleria d'Economia i Hisenda per tal de comprovar les inversions financeres realitzades amb el crèdit avalat, per constatar-ne l'aplicació i rendibilitat, i també la solvència de la societat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Sisena  
Si com a conseqüència de la inspecció i el control a què es refereix la clàusula anterior, fos notòria la falta de solvència de la societat avalada, aquesta seria obligada, sense més requisit que el requeriment previ motivat que li dirigesca la Conselleria d'Economia i Hisenda, a constituir hipoteca immobiliària, penyora sense desplaçament o altra forma de garantia admesa en dret, a favor de la Generalitat Valenciana per a la plena seguretat de la seua eventual obligació de reemborsament.  
La Conselleria d'Economia i Hisenda es reserva el dret d'elegir la garantia que ha de prestar la societat avalada, si l?oferta per aquesta no los suficient segons apreciació ponderada de la Generalitat Valenciana.  
La societat avalada, una vegada rebut el requeriment, oferirà la constitució de garanties dins un termini de deu dies, i dins un altre termini igual li serà comunicada l'acceptació o el refús de la Generalitat Valenciana. Si la garantia és refusada per insuficient, el garantit serà obligat a acceptar la proposada per la Conselleria d'Economia i Hisenda.  
Setena  
La Generalitat Valenciana, per l'aval prestat, respon del pagament de les obligacions, i només en el cas que no es complesquen aquestes obligacions, el deutor, amb les limitacions i excepcions com a fiador indicades en l'annex 1 del Decret 101/1990, de 25 de juny, del Consell de la Generalitat Valenciana, i amb les reserves de drets que s'estableixen en la normativa general de l?Estat en aquest tipus de contractes, sense altre requisit que el requeriment motivat que a l?efecte dirigirà l?entitat davant la qual s'avala sense necessitat del consentiment de l'avalat.  
Vuitena  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de la garantia tinga contra l'avalat.  
Les despeses que puguen produir-se com a conseqüència de l'exercici de les accions derivades d'aquest contracte seran en tot cas a càrrec de l'avalat.  
València, ???????????? de ???????????? de 1990.  
Antoni Birlanga Casanova, Conseller d'Economia i Hisenda; José Mata Sánchez, President de la Societat «Aguas de Cortes, SA» i Alcalde-President de l'Ajuntament de Cortes de Arenoso.


Còpia Permalink ELI